Žau (miestas)

Žau () – miestas pietryčių Brazilijoje, San Paulo valstijoje, prie Žau upės (Tjetės intakas), 50 km į rytus nuo Bauru. Savivaldybės centras. Keliai į Bauru, Ararakvarą, Botukatu, Itirapiną, geležinkelio stotis. Žemės ūkio regiono prekybinis centras (kava, cukranendrės, pupelės, medvilnė, ryžiai, įvairūs vaisiai). Žemės ūkio žaliavų apdirbimas, alkoholinių gėrimų gamyba, tekstilės, keramikos, avalynės, elektronikos pramonė.

Yra Švč. Dievo Motinos Globėjos katedra.


 Savivaldybė 
Žau savivaldybė užima 687,1 km², 2022 m. joje gyveno 133 497 gyventojai. Kita didesnė gyvenvietė – Potunduva (8458 gyv.).Jaú: Municipality in São Paulo, citypopulation.de

 Istorija 
Vietovardis kilęs nuo Žau upės, kurios pavadinimas gvaranių kalba reiškia šamažuvių rūšį.

Gyvenvietė pradėjo kurtis XIX a. vid. Savivaldybės statusas suteiktas 1866 m. Iš Žau kilęs aviatorius Žoaunas Ribeira da Barosas, 1927 m. pirmasis perskridęs iš Europos į Ameriką.

 Sportas 
 Esporte Clube XV de Novembro (futbolas)

 Šaltiniai 

Kategorija:San Paulo valstijos miestai